tartuNLP/wikipedia-smugri-20251201 huggingface dataset:
Kollavestide liikumine

Kollavestide liikumine (prantsuse keeles "Mouvement des gilets jaunes", [ʒilɛ ʒon]) on poliitiline liikumine, mis sai alguse internetis 2018. aasta mais. Tänavameeleavaldused algasid Prantsusmaal 17. novembril 2018 ja levisid kiiresti Vallooniasse Belgias. Meeleavaldused said alguse kütusehinna tõusust, elukalliduse kasvust ja töökohtade kadumisest. Protestijad nõuavad kütuse hinna langetamist, rikastele kõrgemate maksude taastamist, miinimumpalga tõstmist ja Prantsusmaa presidendi Emmanuel Macroni tagasiastumist.
Liikumise juhid valisid kollase helkurvesti meeleavalduste sümboliks, sest alates 2008. aastast on mootorratturid Prantsusmaal seadusega kohustatud helkurvesti kandma, peale selle on helkurveste igal pool saada, need on odavad ja sümboolsed.
15. detsembril 2018 oli üle Prantsusmaa väljas rohkem kui 10 000 lisapolitseinikku, kes hoidsid korda kollavestide meeleavalduste ajal. Toulouse'is lasi politsei protestijate suunas pipragaasi.
Paul Neerot

Paul Neerot (13. august 1922 – 4. september 1988) oli Eesti NSV partei-, riigi- ja ametiühingutegelane.
Aastatel 1956–1959 oli ta EKP Rakvere Rajoonikomitee I sekretär.
Aastatel 1959–1971 oli ta Eesti NSV Ametiühingute Nõukogu esimees. 1961. aastal valiti ta EKP Keskkomitee büroo liikmeks.
Ta oli Eesti NSV Ülemnõukogu V, VI ja VII koosseisu liige, aastatel 1959–1971 Eesti NSV Ülemnõukogu Presiidiumi liige.
1980. aastast oli ta Eesti NSV Rahvakontrolli Komitee esimehe esimene asetäitja.
Ta on maetud Tallinna Metsakalmistule.
Petri Sarvamaa

Petri Ilari Sarvamaa (sündinud 15. septembril 1960 Joensuus) on Soome poliitik, ta kuulub Rahvuslikku Koonderakonda. Ta on aastatel 2012–2024 Euroopa Parlamendi liige, kuuludes Euroopa Rahvapartei fraktsiooni.
Puppey

Clement Ivanov (sündinud 6. märtsil 1990) on eesti professionaalne Dota 2 mängur, kes kasutab mängijanime Puppey. Teda peetakse Eesti kõige edukamaks e-sportlaseks ja ta on erinevatel turniiridel teeninud kokku üle kahe miljoni dollari. Tänu heale inglise keele oskusele on tal olnud võimalus mängida Euroopa parimates meeskondades. Puppey on tuntud eksperimenteerijana, kes valdab kõiki DotA rolle. 
DotA.
Puppey on mänginud mitmes edukas meeskonnas, nagu KingSurf.international ja Nirvana.international. Kuigi ta mängis DotA ajal peamiselt toetajana, oli Puppey osav kõigis rollides.
DotA 2.
Koos Natus Vincerega.
Puppey alustas oma DotA 2 võistluskarjääri Natus Vincere meeskonnas, kellega osaleti 2011. aastal rahvusvahelisel võistlusel. Nad ei kaotanud võistlusel ühtegi mängu ja võitsid 1 000 000 dollarit. Samuti võitsid nad turniiri Electronic Sports World Cup ja said auhinnaks 12 000 dollarit. Mõlemal turniiril näitas Puppey head mängu kangelasega Chen. Kui Natus Vincere kapten 2011. aasta oktoobris lahkus, sai Puppeyst meeskonna uus kapten. Pärast 2014. aastal Dota 2 Champions League Season 2 võitmist hakkas Natus Vincere tee allamäge minema ning nad jäid järgmisel rahvusvahelisel võistlusel 7.-8. kohta jagama. Seejärel lahkus Puppey Natus Vincere meeskonnast.
Koos Team Secretiga.
Tema esimene suurem edu Team Secretiga oli ESL One Frankfurti turniirivõit, millega kaasnes 120 000 dollari suurune auhinnaraha. Kuigi neid peeti 2015. aasta rahvusvahelisel võistlusel favoriitideks, jäid nad jagama 7.-8. kohta ja teenisid 830 000 dollarit. Pärast turniiri tekkisid meeskonnas sisepinged, mistõttu vahetati välja mõned meeskonnaliikmed. Uue meeskonnaga saavutasid nad turniiridel The Frankfurt Major ja ESL One New York teise koha ning võitsid 2015. aastal turniirid Nanyang DotA 2 Championships ja MLG World Finals.
Käitumisel põhinev arendus

Käitumisel põhinev arendus (ingl. "behavior-driven development", lühendatult BDD) on tarkvaraarenduse meetod, mis on välja arenenud testimisel põhinevast arendusest. Käitumisel põhinev arendus kombineerib testimisel põhineva arenduse üldiseid tehnikaid ja põhimõtted. Selle eesmärk on pakkuda arendustiimile ja juhtivtiimile jagatud tööriista tarkvara arendamisel.
Käitumisel põhineva arenduse osana kasutatakse tavalise lause konstruktsiooni, mis väljendab käitumist või tulemust. 
Ajalugu.
Käitumisel põhinev arendus on testimisel põhineva arenduse laiendus . Selleks kasutatakse lihtsat valdkonnaspetsiifilist keelt, mis omakorda genereerib tavalised laused testideks. 
BDD kesksed küsimused on järgnevad.
Paljud inimesed on aastate jooksul BDD raamistikku arendanud, lõpuks kujunes sellest suhtlemis- ja koostööraamistik tarkvaraprojektis arendajatele, testijatele ja tehnilise taustata inimestele (nt kliendid, äripartnerid).
BDD põhimõtted.
Käitumisel põhinev testimine kasutab käitumise väljendamiseks poolformaalset vormingut, mis on võetud kasutusloost (ingl "user story"). BDD eeldab, et analüütikud ja arendajad teevad koostööd. Nende ülesanne on kirjutada käitumisel põhinevad laused vastavasse dokumenti.
Struktuur.
Pealkiri: Omadus peaks olema selge ja kõigile arusaadav.
* Kes on loo põhitegelane (klient, kasutaja, administraator jne)?
* Mida ta tahab teha?
* Miks ta seda teha tahab?
* Vajaliku konditsiooni spetsifikatsioon stsenaariumi alguses.
* Stsenaariumi algatav tegevus.
* Oodatav tulemus.
 
 
 Omadus: Tagastatud kaubad lähevad lattu
 Mina poe omanikuna
 Tahan hoida laol toimuval silma peal 
 Selleks tuleb tagastatud tooted lisada lattu.
 Stsenaarium: Tagasimakstud tooted peaksid olema laos
 Antud klient ostis kampsuni
 Ja lattu jäi 10 kampsunit
 Kui üks klient tagastab kampsuni
 Siis laos peaks olema 11 kampsunit
 Stsenaarium: Väljavahetatud tooted peaks olema laos
 Antud klient ostis enne lühikesed püksid
 Ja nüüd on kolm paari lühikesi pükse laos
 Ja nüüd on neli paari pikki pükse laos
 Kui klient tahab lühikesed püksid pikkade vastu vahetada
 Siis nüüd peaks olema neli paari lühikesi pükse laos
 Ja kolm paari pikki pükse
Formaat on Gherkini keele järgi.
Näide esimese stsenaariumi järgi testimiseks Javas.
 @Antud("klient ostis kampsuni")
 public void klient_ostis_kampsuni() {
 //vastav kood
 @Ja("lattu jäi 10 kampsunit")
 public void lattu_jäi_10_kampsunit() {
 //vastav kood
 @Kui("üks klient tagastab kampsuni")
 public void üks_klient_tagastab_kampsuni() {
 //vastav kood
 @Siis("laos peaks olema 11 kampsunit")
 public void laos_peaks_olema_11_kampsunit() {
 //vastav kood
 
Omaduse fail juhtumitega.
 Raamstsenaarium: Kurgi söömine
 Antud alguses on &lt;kurke&gt; kurki
 Kui ma söön &lt;söön&gt; kurki ära
 Siis peaks alles jääma &lt;alles&gt; kurki
 Juhtumid:
 | kurke | söön | alles |
 | 12 | 5 | 7 |
 | 20 | 5 | 15 |
Koringberg

Koringberg on asula Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas.
Asula on rajatud 1923. aastal. Koringberg on saanud nime selle järgi, et asub nisukasvatuspiirkonnas. Koringberg tähendab afrikaani keeles tähendab 'nisumägi'.
Lõuna-Aafrika Vabariigi 2011. aasta rahvaloenduse andmetel oli Koringbergi elanikest värvilisi 85,01%, valgeid 11,29%, mustanahalisi aafriklasi 3,21%, India või Aasia päritolu inimesi 0,08% ja teisi 0,49%. Afrikaani keelt pidas emakeeleks 95,52% inimesi ja inglise keelt 3,80%.
Eendekuil

Eendekuil on asula Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas.
Lõuna-Aafrika Vabariigi 2011. aasta rahvaloenduse andmetel oli Eendekuili elanikest värvilisi 89,28%, valgeid 6,47%, mustanahalisi aafriklasi 2,22%, India või Aasia päritolu inimesi 1,11% ja teisi 0,92%. Afrikaani keelt pidas emakeeleks 96,93% inimesi, tsvana keelt 0,72% ja inglise keelt 0,72%.
Leipoldtville

Leipoldtville on asula Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas.
Leipoldtville on asutatud 1905. aastal.
Lõuna-Aafrika Vabariigi 2011. aasta rahvaloenduse andmetel oli Leipoldtville'i elanikest värvilisi 79,53%, valgeid 11,07%, mustanahalisi aafriklasi 7,72% ja India või Aasia päritolu inimesi 1,68%. Afrikaani keelt pidas emakeeleks 95,97% inimesi ja inglise keelt 1,68%.
Jaanuar 2019

Jaanuar 2019, kroonika.
2019. aasta jaanuar algas teisipäeval ja lõppes 31 ööpäeva pärast neljapäeval.
Dwarskersbos

Dwarskersbos on asula Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas. Dwarskersbos asub Atlandi ookeani rannikul, Velddrifist ligikaudu 12 km kirdes.
Lõuna-Aafrika Vabariigi 2011. aasta rahvaloenduse andmetel oli Dwarskersbosi elanikest valgeid 57,46%, mustanahalisi aafriklasi 29,85%, värvilisi 9,70%, India või Aasia päritolu inimesi 2,69% ja teisi 0,15%. Afrikaani keelt pidas emakeeleks 94,29% inimesi ja inglise keelt 4,47%.
Maiade sinine

Maiade sinine (hispaania keeles "azul maya") on kergelt roheka varjundiga heledatooniline erksinine tehispigment, mida kasutasid seinamaalingutes ja keraamika maalimisel Kolumbuse-eelse Mesoameerika kultuurid, eelkõige asteegid ja maiad.
Osaliselt baseerub maiade sinisel sinine tehispigment MayaCrom Blue B2050, mille valmistamisprotsess töötati välja originaalvärvi uurimise käigus USA-s Texase ülikoolis ja mis rahvusvahelises värvainete indeksis kannab
tähist C.I. PB 82 (Pigment Blue 82).
Koostis.
Maiade sinine on orgaanilisi ja anorgaanilisi koostisaineid sisaldav segu, põhiosas moodustavad selle "añil"-taime ("Indigofera suffruticosa", asteegi keeles "xuiquilitl") lehtedest saadud sinise värvainega värvitud looduslikud valged savid atapulgiit ja montmorijoniit. Vähesel määral on leitud värvis ka teisi mineraale. Sinise tooni varjund võis sõltuda värvi valmistamisel kasutatud temperatuurist ja säilitavaks kolmandaks komponendiks lisati kopaalvaiku.
Kasutamine.
Esimesed jäljed maiade sinise kasutamisest pärinevad maiade kultuuri klassikaliset perioodist, mis algas aastal 500. Sinise värvi kasutamise traditsioon jätkus 16. sajandini Mexico kloostrites, eriti tuntud on mehhiko kunstniku, põlisrahvusest kristlase Juan Gersóni maalingud frantsiskaani kirikus Tecamachalcos. Pärast 16. sajandit värvi valmistamise ja kasutamise oskus Mehhikos hääbus, aga Kuubalt on leitud värvi kasutust isegi nii hilisest ajast kui 19. sajand.
Erakordselt hästi säilinud sinist värvi on leitud seinamaalinguilt Chichén Itzás ja Bonampakis, keraamikalt ja pisiplastikalt, aga ka pinnasest arheoloogilistel kaevamistel kultuskohtades, mis on viinud uurijad mõttele, et inimohvrid kaeti enne ohvritalitust sinise värviga.
Muud.
On olemas veebivärvi toon nimega "Maya blue".
Kodakondsusest loobumine

Kodakondsusest loobumine on vabatahtlik kodakondsusest lahtiütlemine. See ei ole võrdväärne kodakondsuse kaotamisega, mis on sunniviisiline kodakondsuse äravõtmine.
Ajalugu.
Üldise õiguse ehk angloameerika õiguse (inglise keeles "common law") järgi polnud kuni 19. sajandi teise pooleni võimalik kodakondsusest loobuda, kuna üldise õiguse alatise lojaalsuse põhimõtte järgi polnud kodanikul õigust oma kohustustest valitseja ees lahti öelda. 
Riikide tahtmatus kodumaalt lahkumist õiguslikult tunnustada oli suureks probleemiks Ameerika Ühendriikides, kuhu tuli palju immigrante. 1812. aasta sõja põhjustas osaliselt asjaolu, et Suurbritannia tahtis Suurbritannias sündinud Ameerika Ühendriikide kodanikke sundkorras värvata Briti kuninglikku laevastikku. Ühendriikidesse sisserännanutele kohaldati mõnikord nende võõrast kodakondsusest tulenevaid kohustusi ka kodumaal viibides. Vastuseks võttis Ameerika Ühendriikide valitsus vastu 1868. aasta ekspatrieerimisakti ning sõlmis Bancrofti lepped, millega tunnustati õigust kodakondsusest omal soovil lahti öelda. 
1948. aastal vastu võetud inimõiguste ülddeklaratsiooni artikkel 13 punkt 2 sätestab isiku õiguse lahkuda mis tahes riigist, kaasa arvatud oma kodumaalt, ning artikkel 15 punkt 2 isiku õiguse muuta oma kodakondsust.
Loobumise põhjused.
Kodakondsusest loobutakse eelkõige topeltkodakondsusega seoses, kui teine kodakondsus on omandatud automaatselt ning võib olla ebasoovitav, kuna paljudes riikides ei ole topeltkodakondsus lubatud või kaasnevad sellega õiguslikud kitsendused. Mõned inimesed loobuvad kodakondsusest ajateenistuse või maksuvõlgade tagasimaksmise vältimise eesmärgil. Inimesed võivad kodakondsusest loobuda ka selleks, et vältida ebalojaalset kuvandit. Isegi riikides, kus topeltkodakondsus on lubatud, nagu näiteks Austraalias, Jamaicas ja Pakistanis, sätestavad valimisseadused, et poliitikutel ei tohi olla lojaalsuskohustust ühegi välisriigi ees. Tuntud eestlastest on kodakondsusest loobunud näiteks Toomas Hendrik Ilves, kes loobus USA kodakondsusest 1993. aastal.
Eesti kodakondsusest loobumine.
Eesti kodakondsuse seaduse kohaselt võib isiku Eesti kodakondsusest vabastada Vabariigi Valitsuse otsusega, kui isik on selleks soovi avaldanud. 
Kodakondsusest loobuda sooviv isik peab esitama sooviavalduse volitatud valitsusasutusse. Alla 15-aastase alaealise või täisealise piiratud teovõimega isiku eest esitab dokumendid tema vanem, eestkostja või eestkosteasutus. 
Valitsus võib kodakondsusest vabastamisest keelduda, kui:
August Sanga nimeline luuletõlke auhind

August Sanga nimeline luuletõlke auhind on 2018. aastal Sihtasutuse Kultuurileht kirjandusväljaannete asutatud auhind, mis määratakse ühe aasta jooksul, augusti algusest augusti alguseni ilmunud parima eestikeelse tõlkeluuletuse eest. Auhind on nimetatud luuletaja ja tõlkija August Sanga järgi ning antakse üle 30. septembril, rahvusvahelisel tõlkijate päeval.
Epifanius (Dumenko)

Epifanius (ukraina keeles Епіфаній; kodanikunimega Сергій Петрович Думенко "Sergi Petrovõtš Dumenko"; sündinud 3. veebruaril 1979 Vovkoves) on Ukraina Õigeusu Kiriku eestseisja tiitliga Kiievi ja kogu Ukraina metropoliit.
Elu ja haridus.
Ta sündis aastal 1979 Vovkoves Ivanivka rajoonis Odessa oblastis. Tema lapsepõlv ja kooliaastad möödusid Stara Žadovas Storožinetski rajoonis Tšernivtsi oblastis. 1996. astus ta Kiievi Vaimulikku Seminari, mille lõpetas 1999. aastal ning asus samal aastal õppima Kiievi Vaimulikku Akadeemiasse, mille lõpetas 2003. aastal. 2006-2007 õppis ta Ateena Rahvusliku Ülikooli filosoofiateaduskonnas.
Teenistus vaimulikuna.
Kiievi Patriarhaadi Ukraina Õigeusu Kirikus.
Ta teenis vaimulikuna Kiievi Patriarhaadi Ukraina Õigeusu Kirikus. 13. detsembril 2017. aastal andis KPUÕK Püha Sinod talle Perejaslavi ja Bila Tserkva metropoliidi tiitli.
Ukraina Õigeusu Kirikus.
15. detsembril 2018 valiti ta Ukraina õigeusu kirikute ühendkogul asutatud Ukraina Õigeusu Kiriku eestseisjaks tiitliga Kiievi ja kogu Ukraina metropoliit. Kuigi UÕK asutati metropooliana, mitte patriarhaadina, siis avaldas Epifanius 2019. aasta jaanuaris lootust, et UÕK saavutab patriarhaadi staatuse, kui on suudetud ületada Ukraina õigeusklike seas valitsev lõhestatus ja vastuolud. Epifaniuse intronisatsioon (ametisse seadmine) toimus 3. veebruaril 2019. aastal Kiievi Püha Sofia peakirikus. Ta asus 2019. aasta veebruaris ise juhtima UÕK välissuhete osakonda, kuid nimetas 6. märtsil 2019 enda asetäitjateks Rivne ja Ostrogi ülempiiskopi Hilarioni ning Tšernigivi ja Nižõni ülempiiskopi Eustratiuse. Juhtis 7. jaanuaril 2023 esimest korda Kiievi koobaskloostris jumalateenistust.
Vaated.
Väärikuse revolutsioon.
2019. aasta veebruaris märkis ta Püha Miikaeli Kuldsete Kuplitega kloostris toimunud Euromaidani ja 2014. aasta Ukraina revolutsiooni sündmuste käigus hukkunud Taevase sadakonna mälestusjumalateenistusel, et tänu nende ohvrimeelsusele on olemas avatud piir Euroopa Liiduga ja autokefaalne Ukraina Õigeusu Kirik. 20. märtsil 2019. aastal rõhutas ta, et tänu 2014. aasta veebruaris toimunud väärikuse revolutsioonile sai Ukraina Õigeusu Kirik autokefaaliat kinnitava tomose.
Suhted teiste kirikutega.
Ta arvas 2019. aasta märtsi alguses, et kui üks õigeusu kogudus lõheneb UÕK ja Moskva Patriarhaadi Ukraina Õigeusu Kiriku pooldajate vahel, siis ei välista ta kirikuhoone ühiskasutust. 2019. aasta mais antud intervjuus ütles ta, et UÕK ühinemine uniaatidega ei ole välistatud, kuid selleks on vaja pidada dialoogi.
Suhted riigiga.
Enne 2019. aasta Ukraina presidendivalimiste teist vooru kutsus ta Ukraina elanikke suuremale ühtsusele, sest ühtsuse puudumise tõttu on agressoril lihtsam saada Ukraina endale. Keeldus osalemast Volodõmõr Zelenskõi eestvedamisel salvestatud Ukraina usujuhtide pöördumises Donbassi ja Krimmi elanike poole, mis avaldati 13. mail 2019, sest selles osales ka UÕK aupatriarh Filaret, mis tekitas tema arvates valearusaama sellest, kes on UÕK eestseisja. Videopöördumises osalesid veel MPUÕK metropoliit Onufrius (Berezovskõi), Ukraina Kreekakatoliku Kiriku eestseisja Svjatoslav (Ševtšuk), moslemite ja juudi kogukondade esindajad.
Band-Maid

Band-Maid on Jaapani "hard rock"-bänd. See loodi aastal 2013.
Brian T. Delaney

Brian Thomas Delaney (sündinud 17. novembril 1976 Philadelphias) on Ameerika Ühendriikide näitleja.
Katy lade

Katy lade on ordoviitsiumi ladestu ülemordoviitsiumi ladestiku globaalne kronostratigraafiline üksus (lade). Seda hakkas esimesena eristama Stig Bergströmi juhitud töörühm aastal 2006. Lade on nime saanud Oklahomas Atoka maakonnas asuva Katy järve järgi. Lademe alumist piiri määratleb graptoliit "Diplacanthograptus caudatus"e esmakordne ilmumine Black Knobi mägedes Atokas Oklahomas, lademe ülempiiri märgib graptoliit "Metabolograptus extraordinarius"e esmakordne ilmumine Wangjiawani piirpaljandi põhjalõigus Yichangi linna lähistel Hubeis. 
Katy lade lasub Sandby lademel ja see lamab Hirnanti lademe all. Lademe vanus on 455,8...445,6 miljonit aastat. Eestis vastavad sellele Pirgu, Vormsi, Nabala, Rakvere ja Oandu lade, osaliselt ka Keila lade.
Lademes eristatakse Narotši kihistut.
Suurbritannia regionaalses stratigraafias vastavad Katy lademele Cheney, Streffordi, Pusgilli, Cautley ja Rawthey lade, Põhja-Ameerikas Chatfieldi Edeni Maysville'i lade ja Richmondi lade. Austraalias vastab sellele Bolinda lademe alumine osa, Chewtoni lade ja Eastoni lade, Siberis Dolbori lade, Nirunda lade ja Buri lade, Vahemere&amp;Põhja-Gondwana piirkonnas Kralodvori lademe ülemine osa ja Berouni lademe ülemine osa. Hiinas vastavad sellele Chientangkiangi lade ja Neichiashani lademe ülemine osa.
Hirnanti lade

Hirnanti lade on ordoviitsiumi ladestu ülemordoviitsiumi ladestiku globaalne ja kohati ka regionaalne kronostratigraafiline üksus (lade). Seda hakkas esimesena eristama Bevis Bancroft aastal 1933. Algselt tähistas see Cwm Hirnanti oru järgi nime saanud Hirnanti lubjakivi ja sellega seotud settekivimeid. Aastal 1966 laiendasid D. A. Bassett, Harry Blackmore Whittington ja A. Williams lademe määratlust, nii et see hõlmas kõiki Foel-y-Ddinase piirkonna lubimudast tekkinud kivimeid ja lade omandas tänapäevased mõõtmed. 
Rahvusvaheline Stratigraafiakomisjon üritas algselt ülemordoviitsiumi suruda kahe lademe raamidesse. Aastaks 2003 oli aga selgunud, et tegemist on võimatu ülesandega ja nii võeti vastu otsus tunnustada Hirnanti ladet selle ladestiku kolmanda lademena.
Lademe alumist piiri määratleb graptoliit "Metabolograptus extraordinarius"e esmakordne ilmumine Wangjiawani piirpaljandi põhjalõigus Yichangi linna lähistel Hubeis, lademe ülempiiri märgib graptoliit "Akidograptus ascensus"e esmakordne ilmumine Dob's Linni piirpaljandis Šotimaal. 
Hirnanti lade lasub Katy lademel ja see lamab Rhuddani lademe all. Lademe vanus on 445,6...443,7 miljonit aastat. Eestis vastab sellele Porkuni lade.
Nii Suurbritannia, Hiina kui ka Vahemere&amp;Põhja-Gondwana regionaalses stratigraafias on kasutusel Hirnanti lade, kuigi viimases on see rahvusvahelisest veidi pikem periood ja nii kasutatakse selle kohta ka paralleelnimetust Kosovo lade. Põhja-Ameerikas vastab sellele Gamachi lade. Austraalias vastab sellele Bolinda lademe ülemine osa. Suurbritannia regionaalses stratigraafias lasub Hirnanti lade Rawthey lademel, Hiinas Chientangkiangi lademel. Kosovo lade lasub Kralodvori lademel.
Hirnanti lademe moodustumise ajal leidis aset Ordoviitsiumi lõpu väljasuremine, mis jätkus ka hilisema Rhuddani lademe moodustumise ajal.
Ohrigstad

Ohrigstad on asula Lõuna-Aafrika Vabariigis Limpopo provintsis Sekhukhune ringkonnas Fetakgomo Tubatse vallas.
Ohrigstad on asutatud 1845. aastal.
Lõuna-Aafrika Vabariigi 2011. aasta rahvaloenduse andmetel oli Ohrigstadi elanikest valgeid 48,94%, mustanahalisi aafriklasi 48,56%, India või Aasia päritolu inimesi 0,19%, värvilisi 0,19% ja teisi 2,11%. Afrikaani keelt pidas emakeeleks 45,11% inimesi, pedi keelt 35,70%, inglise keelt 6,53%, tsonga keelt 4,61%, svaasi keelt 2,69% ja suulu keelt 1,54%.
August Mahoni

August Mahoni (19. august 1889 Kehtnas, Harjumaal – 1941?) oli eesti notar.
Mahoni sündis taluomaniku pojana. Hariduse omandas ta Treffneri eragümnaasiumis ja lõpetas Pärnus gümnaasiumi. Hiljem õppis Tartu ülikooli õigusteaduskonnas. Töötanud Gattšina notari Bari abina, juhtides seal suuremat notari kontorit. Eesti riikliku iseseisvuse algul oli ta üks esimesi, kes astus Eesti riigi teenistusse. Oli Ajutise Valitsuse esimeseks kantseleiülemaks, hiljem Ajutise Valitsuse Põhja-Eesti peavoliniku asjaajajaks, Kohtuministeeriumi asjade valitsejaks, mille järel nimetatud kohtuministri abiks. Viimases ametis oli ta pikemat aega kuni 1929. aastani, ning ühtlasi oli Vangimajade Peavalitsuse ülemaks. Kohtuministri abina kaasa töötanud loendamatute seaduste väljatöötamisel.
1929. aastal nimetati notariks Tallinna. Eesti Notarite Ühing valis asutamisel, 1933. aastal Mahoni oma esimeheks, see amet püsis 1940. aastani, mil nõukogude võim määras ta notariaalkontori juhatajaks, seetõttu ta Saksa ajal 1941.a sügisel vangistati. Peale notarite kutselise organiseerimistöö töötas Mahoni kaasa ka loendamatutes teistes seltskondlikes organisatsioonides. Pikemat aega oli Vangide Hooldamise Seltsi esimeheks, kuulus Kaitseliidu Toompea malevkonda, oli Toomkoguduse nõukogu liige, Välis-Eesti Ühingu liige ning töötas veel mitmes teises organisatsioonis.Saksa okupatsiooni ajal 1941 vangistati, oli Patareis, hukati sügisel, tõenäoliselt oktoobri teisel poolel.
Laersdrif

Laersdrif on asula Lõuna-Aafrika Vabariigis Limpopo provintsis Sekhukhune ringkonnas Elias Motsoaledi vallas.
Laersdrif on asutatud 1907. aastal.
Lõuna-Aafrika Vabariigi 2011. aasta rahvaloenduse andmetel oli Laersdrifi elanikest mustanahalisi aafriklasi 96,08%, valgeid 2,61%, värvilisi 0,86% ja India või Aasia päritolu inimesi 0,45%. Pedi keelt pidas emakeeleks 49,14%, ndebele keelt 37,96%, suulu keelt 4,73%, afrikaani keelt 3,61%, inglise keelt 1,85% ja svaasi keelt 1,62%.
Orange Farm

Orange Farm on linn ("township") Lõuna-Aafrika Vabariigis Gautengi provintsis Johannesburgi linnaringkonnas.
Orange Farm on rajatud 1988. aastal.
Lõuna-Aafrika Vabariigi 2011. aasta rahvaloenduse andmetel oli Orange Farmi elanikest mustanahalisi aafriklasi 99,34%, värvilisi 0,30% India või Aasia päritolu inimesi 0,08% valgeid 0,07% ja teisi 0,22%. Suulu keelt pidas emakeeleks 44,53%, sotho keelt 29,09%, koosa keelt 9,50%, tsonga keelt 4,08%, tsvana keelt 3,11%, pedi keelt 1,88%, ndebele keelt 1,57%, venda keelt 1,36% ja inglise keelt 1,12%.
Alicedale

Alicedale on asula Lõuna-Aafrika Vabariigis Ida-Kapimaa provintsis Sarah Baartmani ringkonnas Makana vallas.
Lõuna-Aafrika Vabariigi 2011. aasta rahvaloenduse andmetel oli Alicedale'i elanikest mustanahalisi aafriklasi 57,1% värvilisi 40,9%, valgeid 1,2%, India või Aasia päritolu inimesi 0,3% ja teisi 0,5%. Koosa keelt pidas emakeeleks 51,9%, afrikaani keelt 43,7%, inglise keelt 2,2% ja teisi 2,1%.
Riebeek East

Riebeek East (afrikaani keeles Riebeek-Oos) on küla Lõuna-Aafrika Vabariigis Ida-Kapimaa provintsis Sarah Baartmani ringkonnas Makana vallas.
Lõuna-Aafrika Vabariigi 2011. aasta rahvaloenduse andmetel oli Riebeek Easti elanikest mustanahalisi aafriklasi 65,87%, värvilisi 26,56%, valgeid 7,30%, India või Aasia päritolu inimesi 0,13% ja teisi 0,13%. Koosa keelt pidas emakeeleks 63,75%, afrikaani keelt 32,27% ja inglise keelt 2,92%.
Southbroom

Southbroom on asula Lõuna-Aafrika Vabariigis KwaZulu-Natali provintsis Ugu ringkonnas.
Southbroom on ametlikult asutatud 1933. aastal.
Lõuna-Aafrika Vabariigi 2011. aasta rahvaloenduse andmetel oli Southbroomi elanikest valgeid 73,13%, mustanahalisi aafriklasi 25,57%, värvilisi 0,50%, India või Aasia päritolu inimesi 0,43% ja teisi 0,37%. Inglise keelt pidas emakeeleks 54,16% inimesi, afrikaani keelt 24,56%, suulu keelt 11,34% ja koosa keelt 4,72%.
Ferdinand Mannlicher

Ferdinand Ritter von Mannlicher (30. jaanuaril 1848 Mainz – 20. jaanuaril 1904 Vienna) oli Austria relvameister. 
Leiutised.
Loetletud on valik tähelepanuväärseimaid Mannlicher leiutisi.
Shakaskraal

Shakaskraal on linn Lõuna-Aafrika Vabariigis KwaZulu-Natali provintsis iLembe ringkonnas.
Lõuna-Aafrika Vabariigi 2011. aasta rahvaloenduse andmetel oli Shakaskraali elanikest India või Aasia päritolu inimesi 74,12%, mustanahalisi aafriklasi 22,21%, värvilisi 2,37%, valgeid 0,30% ja teisi 1,03%. Inglise keelt pidas emakeeleks 78,43% inimesi, suulu keelt 14,08%, koosa keelt 1,58% ja afrikaani keelt 1,58%.
Mtunzini

Mtunzini on linn Lõuna-Aafrika Vabariigis KwaZulu-Natali provintsis King Cetshwayo ringkonnas. Linn asub India ookeani rannikul.
Lõuna-Aafrika Vabariigi 2011. aasta rahvaloenduse andmetel oli Mtunzini elanikest valgeid 71,99%, mustanahalisi aafriklasi 25,10%, India või Aasia päritolu inimesi 1,27%, värvilisi 1,23% ja teisi 0,41%. Inglise keelt pidas emakeeleks 48,93% inimesi, afrikaani keelt 33,55% ja suulu keelt 14,63%.
Rahaturuinstrument

Rahaturuinstrumendid on võlakirjad, mis annavad omanikule tingimusteta õiguse kindlaksmääratud rahasumma saamiseks. Selliste instrumentidega kaubeldakse tavaliselt organiseeritud turgudel ja need on soodushinnaga. Allahindlus sõltub intressimäärast ja lõpptähtajani jäänud ajast. 
Rahaturuinstrumentideks on keskpanga reservid, riiklikud väärtpaberid, lühiajalised deposiidisertifikaadid, kommertsväärtpaberid, diskonteeritud vekslid, lühiajalised munitsipaalväärtpaberid, repod, eurodollarideposiidid. 
Rahainstrumendid on investeerimisfondide seaduse tähenduses väärtpaberiteks loetud võlakirjad, kommertspaberid ja hoiuse sertifikaadid (CD). Rahainstrumentideks loetakse neid tingimustel: 
Eestis tuleb rahaturuinstrumentide kasutuse korral arvestada ka kehtivaid õiguspiiranguid. Seda määrab seadus „nõuded rahaturuinstrumendi, millesse võib avatud avaliku investeerimisfondi vara investeerida, emitendile“, seaduse leiab Riigi Teatajast.
Zuidas

Zuidas (hollandi keeles 'lõunatelg') on kiiresti arenev ärikeskus Hollandis Amsterdami lõunaosas. See asub magistraaltee A10 ääres.
Piirkonnas paikneb rahvusvahelisi ettevõtteid, naabruskonnas asuvad näiteks ABN-Amro ja Akzo Nobeli peakontorid, 2018. aasta 28. mail pandi nurgakivi Brexitiga seotult Londonist lahkuva Euroopa Ravimiameti ("European Medicines Agency") uuele hoonele.
Euroopa Ravimiamet

Euroopa Ravimiamet (inglise keeles "European Medicines Agency"; EMA) on Euroopa Liidu organ, mis tegeleb inimtervishoius ja veterinaarias kasutatavate ravimite teadusliku hindamise, jälgimise ja ohutuse järelevalvega.
EMA asutati 1995. aastal ja kandis kuni 2004. aastani nime European Agency for the Evaluation of Medicinal Products ehk European Medicines Evaluation Agency (EMEA).
Ameti tegevust reguleerib Euroopa Parlamendi ja nõukogu määrus (EÜ) nr 726/2004.
2019. aasta märtsis kolis senini Londonis asunud amet seoses Suurbritannia lahkumisega Euroopa Liidust Hollandisse Amsterdami Zuidase naabruskonda.
Aereeritud aunkompostimine

Aereeritud aunkompostimine ehk õhustatud aunkompostimine on kompostimise meetod, mille puhul asetatakse biojäätmete segu enamasti perforeeritud torustikule, mis tagab aunas kontrollitud õhuringluse (aeratsioon). Tehnoloogiat võib kasutada nii avatud kui ka kaetud aunade puhul ja suletud konteinerites. Meetod on keerulisem ja kallim kui passiivne aunkompostimine. Seetõttu kasutatakse seda tavaliselt suuremates kompostiettevõtetes. Sellegipoolest on aeratsioonisüsteeme eri mõõtmetes, alustades väikestest kuni suurte ja tööstuslikeni.
Aeratsioonisüsteem.
Aeratsioonisüsteem tagab kiire biolagunemise ja sobib hästi ettevõtetesse, mis käitlevad suurtes kogustes märga orgaanilist materjali. 
Aeratsioonisüsteemiga puhutakse õhku kompostimassi sisse või tõmmatakse sealt välja. Aereerimiseks vajalikud torud saab asetada kanalitesse, põrandale või paigaldada auna koostamise ajal kompostihunnikusse. 
Suurte süsteemide puhul on aeratsioonisüsteemile lisatud automaatne seiresüsteem, mis kontrollib ja reguleerib õhuvoolu. Väiksemate süsteemide puhul võib kasutada ka manuaalseid seiremeetodeid. 
Meetodi eeliseks on võime hoida mikroobide elutegevuseks vajalikku niiskuse- ja hapnikusisaldust. Aereerimisega tagatakse kompostimisprotsessi maksimaalne efektiivsus, vältides samal ajal liiga kõrget temperatuuri, mis võib süsteemi katkestada. Samas tuleb jälgida, et liiga aktiivne aereerimine võib komposti maha jahutada, mis samuti pärsib orgaanilise aine lagundamist. Efektiivselt töötavas kompostiaunas hävinevad ka patogeenid ja umbrohuseemned. Aereeritud süsteem on tavaliselt töös 14–28 päeva, misjärel efektiivne kompostimisprotsess lõpeb ning temperatuur kompostis langeb. 
Aeratsioonisüsteem lihtsustab biofiltrite kasutust, millega saab eraldada tahkeid osakesi ja leevendada ebameeldivate lõhnade teket. Samas tuleb jälgida, et kompostis tagatakse vajalik niiskusesisaldus, kuna õhustamine võib kompostisegu liigselt kuivatada.
Bruno Fernandes

Bruno Miguel Borges Fernandes (sündinud 8. septembril 1994 Maias) on Portugali jalgpallur, kes mängib poolkaitsjana Inglismaa Premier League'i klubis Manchester United ja Portugali jalgpallikoondises.
2012. aastal liitus ta Itaalia esiliiga klubiga Novara Calcio. Debüüdi klubi esindusmeeskonnas tegi ta juba samal hooajal. 2013. aasta suvel sõlmis ta lepingu Itaalia kõrgliiga klubiga Udinese. Debüüdi Itaalia kõrgliigas tegi ta 3. novembril mängus Milano Interi vastu. Esimese värava lõi ta liigas sama aasta 7. detsembril mängus Napoli vastu.
2016. aasta augustis liitus ta teise Itaalia kõrgliiga klubi, Sampdoriaga. Klubi meeskonnas tegi ta debüüdi 28. augustil mängus Atalanta vastu. Esimese värava lõi ta Sampdoria särgis sama aasta 26. septembril mängus Cagliari vastu. Lisaks kuulus 2016. aasta suveolümpiamängudel Portugali olümpiakoondisse.
2017. aasta juunis sõlmis ta viie aasta pikkuse lepingu Lissaboni Sportinguga. Arvatav üleminekusumma oli 8,5 miljonit eurot. Oma viies esimeses mängus Portugali kõrgliigas lõi ta neli väravat, sealhulgas kaks väravat Vitória de Guimarãesi vastu. Ta lõi sel hooajal kokku 16 väravat, sealhulgas 11 väravat liigas, olles sellega Sportingu paremuselt teine väravakütt sel hooajal.
2018. ja 2019. aastal Fernandes valiti Portugali kõrgliiga hooaja parimaks mängijaks. Hooajal 2018–2019 lõi ta liigas 20 väravat, millega oli ta liigas resultatiivsuselt teine mängija.
2020. aasta jaanuaris siirdus ta Manchester Unitedi. Arvatav üleminekusumma oli kuni 80 miljoni eurot (67,6 miljonit naelsterlingit). Ta sõlmis klubiga viie ja poole aasta pikkuse lepingu. 2020. aasta veebruaris ja juunis valiti ta Premier League'i kuu parimaks mängijaks ning hooaja lõpus Manchester Unitedi hooaja parimaks mängijaks. 2023. aasta juulist on ta Manchester Unitedi kapten.
Debüüdi Portugali jalgpallikoondises tegi Fernandes 10. novembril 2017 sõprusmängus Saudi Araabia vastu. Esimese värava lõi ta koondise särgis 7. juunil 2018 sõprusmängus Alžeeria vastu. Ta kuulus Portugali koondisse 2018. aasta maailmameistrivõistlustel.
Juan Carlos Arce

Juan Carlos Arce Justiniano (sündinud 10. aprillil 1985 Santa Cruz de la Sierras) on Boliivia jalgpallur. Ta mängib Boliivia kõrgliiga klubis Always Ready ja Boliivia jalgpallikoondises ründajana.
Ta alustas klubikarjääri 2003. aastal Boliivia kõrgliiga klubis Oriente Petrolero. Aastatel 2006–2009 oli ta laenul põhiliselt välisklubides: 2006. aastal Brasiilias Portuguesas, 2007. aastal Brasiilias Corinthians, 2007–2008 Kataris Al-Arabis, 2008. aastal Lõuna-Koreas Seongnamis ja 2009. aastal taas Brasiilias Sport Club do Recifes. 2010. aastal sõlmis ta kolme aasta pikkuse lepingu Venemaa kõrgliiga klubiga Groznõi Ahmat, kuid 2010. aasta hooajal pidas ta klubi meeskonnas 20 mängu, aga ei löönud ühtegi väravat, mistõttu suundus ta juba järgmisel hooajal tagasi Boliiviasse.
2011. aastal liitus ta Boliivia kõrgliiga klubiga Oriente Petrolero. Järgmisel aastal suundus ta Club Bolívar, kellega tuli Boliivia meistriks kuuel korral. Alates 2021. aastast mängib ta Boliivia kõrgliiga klubis Always Ready.
Debüüdi Boliivia jalgpallikoondises tegi Acre 2004. aastal. Esimese värava lõi ta koondise särgis 15. novembril 2006 sõprusmängus El Salvadori vastu. Ta on kuulunud Boliivia koondisse 2004., 2007. ja 2011. ja 2021. aasta Copa Américal ning 2016. aastal Copa América Centenariol. 2007. aasta Copa América esimeses alagrupimängus lõi ta värava Venezuela vastu ja 2016. aasta Copa América Centenario esimeses alagrupimängus Panama vastu.
Steyr Mannlicher

Steyr Mannlicher GmbH on Austria käsitulirelvade tootja, mille peakorter asub St. Ulrich bei Steyr linnas.
Tehisneuron

Tehisneuron on matemaatiline funktsioon, mis on ehitatud mudelina bioloogiliste neuronite baasil. Tehisneuron on tehisnärvivõrkude töötluselement, millel on üks või rohkem sisendit ja üks väljund. Neuron töötleb sisendeid teatud funktsiooni järgi ning väljastab vastuse, mis võib olla teiste neuronite sisendiks. Bioloogiliseks paralleeliks väljundile on mööda aksonit liikuv närviimpulss. Sisendid on tavaliselt kaalutud ning neid töötlevaks funktsiooniks tehisneuronis on mõni mittelineaarne funktsioon, mida nimetatakse ka aktivatsiooni- või ülekandefunktsiooniks. Aktivatsioonifunktsioonideks on tavaliselt sigmoidifunktsioonid, aga nende asemel kasutatakse ka teisi mittelineaarseid funktsioone. Enamasti on käsitletavad funktsioonid piiritletud, monotoonsed ning diferentseeritavad.
Tehisneuroneid ei tohiks segi ajada bioloogilise neuroni mudeliga. Mõlemad on tuletatud bioloogilise neuroni järgi, aga tehisneuron ja tehisnärvivõrgud on ajaga oma kuju võtnud. Mõni keerulisem tehisnärvivõrk ei oma enam suurt sarnasust bioloogilisele närvisüsteemile, sest nende eesmärk ei ole bioloogiliste efektide uurimine vaid nende matemaatilise rakenduse kasutamine väga erinevates probleemides, mille jaoks võib bioloogiline täpsus olla kulukam ja ebatäpsem. Bioloogilise mudeli eesmärgiks on uurida neuroneid ja närvisüsteemi võimalikult sarnaselt reaalsusele, et bioloogilistest ajuprotsessidest paremini aru saada.
Üldine struktuur.
Olgu tehisneuronil formula_1 sisendit vastavalt signaalidega formula_2 kuni formula_3 ning kaaludega formula_4 kuni formula_5. Tihti antakse sisendile formula_2 väärtus +1, mis teeb sellest vabaliikme kaaluga formula_7. See tähendab, et tegelikeks sisenditeks on signaalid formula_8 kuni formula_3.
Neuroni väljundiks on funktsiooni väärtus:formula_10Kus formula_11(fii) on aktivatsioonifunktsioon.
Bioloogiline paralleel väljundile on neuroni akson. Enamasti kasutatakse tehisneuroneid osana suuremast tehisnärvivõrgust ning sel juhul kantakse iga neuroni väljund edasi järgmise kihi sisendiks nagu bioloogilises neuronis liigub närviimpulss mööda aksonit läbi sünapsi teise neuroni dendriiti. Kui signaali kuskile edasi kanda ei ole, siis väljub see süsteemist.
Bioloogilised mudelid.
Tehisneuronid põhinevad bioloogilistel neuronitel ja seega on võimalik tuua paralleele iga tehisnärvi osa kohta.
Kristiina Uslar

Kristiina Uslar (sündinud 17. mail 1973) on eesti klaasikunstnik.
Uslar lõpetas 2003. aastal Eesti Kunstiakadeemia klaasikunsti erialal. 2007. aastal lõpetas ta Eesti Kunstiakadeemia magistrikraadiga. Tema magistritöö "Diatreedid" (juhendajad Inge Teder ja Kazushi Nakada) teemaks olid diatreedid ja nende valmistamisel vanaaegse tehnoloogia kasutamine kaasaegsete klaasikunstnike, sealhulgas tema enda loomingus. 
Magistriõpingute ajal töötas Ustran Eesti Kunstiakadeemia klaasiosakonnas meistrina. 2017. aastast on Kristiina Uslar klaasiosakonna dotsent ja 2018. aastast juhataja. 2007. aastast on ta Eesti Klaasikunstnike Ühenduse liige.
Looming.
2003. aastast on Kristiina Uslari looming seotud ajalooliste diatreetidega, mille ajaloolise tehnika jätkusuutlikkust moodsate klaasikunstitehnikate kõrval on ta püüdnud näidata. Tema võrkdiatreetidest inspireeritud tööd on teostatud "pâte de verre"'i tehnikas.
Tähtsamad teosed seeriate lõikes: 
Näitused ja võistlused.
Alates 2006. aastast on Kristiina Uslar osalenud rahvusvahelistel näitustel ja võistlustel. Ta on saanud auhindu sellistelt võistlustelt nagu rahvusvaheline klaasinäitus "Kanazawa 2007", "Kanazawa 2010", Jutta Cuny-Franzi mälestusauhinna võistlus 2007 ja "European Glass Context 2008".
Ukraina õigeusu kirikute ühendkogu

Ukraina õigeusu kirikute ühendkogu (ukraina keeles Об'єднавчий собор українських православних церков) oli 15. detsembril 2018 Kiievis Püha Sofia peakirikus toimunud Ukraina Õigeusu Kiriku asutav kogu. 
Ukraina õigeusklike ühendamine.
11. oktoobril 2018 teatas Konstantinoopoli patriarhaat, et jätkab "Ukraina kirikule" ("Church of Ukraine") autokefaalia andmise idee elluviimist.
Osalejad.
Kirikukogu kutsus kokku Konstantinoopoli patriarh Bartholomeos I, kes saatis kutsed osalemiseks Ukraina kõigi õigeusu kirikute – Kiievi Patriarhaadi Ukraina Õigeusu Kiriku (KPUÕK), Ukraina Autokefaalse Õigeusu Kiriku (UAÕK) ja Moskva Patriarhaadi Ukraina Õigeusu Kiriku (MPUÕK) – piiskoppidele. Asutav kogu kutsuti kokku kohaliku kiriku kogu formaadis: iga kutsutud piiskopiga tuli kaasa üks tema piiskopkonna vaimulik ja ilmik või munk. Kutsutud piiskoppidest osalesid kõik 42 KPUÕK piiskoppi, kõik 12 UAÕK piiskoppi ja 2 73-st MPUÕK piiskopist. Kirikukogu juhatasid ühiselt Konstantinoopoli patriarhi määratud eksarh, Gallia metropoliit Emmanuel (Adamakis) ja Ukraina president Petro Porošenko. Ühendkogul ei osalenud MPUÕK Tšerkassõ ja Kanivi metropoliit Sofronius, kes oli selles kirikus üks autokefaalia pooldaja.
Otsused.
Päevakorras oli kohaliku autokefaalse Ukraina Õigeusu Kiriku (UÕK) asutamine, selle põhikirja kinnitamine ja kirikupea valimine. Ühendkogu hääletas UÕK asutamise poolt ja kinnitas põhikirja. Kirikupeaks valiti Kiievi Patriarhaadi Ukraina Õigeusu Kiriku Perejaslavi ja Bila Tserkva metropoliit Epifanius (Dumenko). Uue kiriku eestseisja tiitliks sai Kiievi ja kogu Ukraina metropoliit, sest kirik asutati metropooliana.
2018. aasta ujumise lühiraja maailmameistrivõistlused

2018. aasta ujumise lühiraja maailmameistrivõistlused olid 14. maailmameistrivõistlused lühiraja ujumises, mis toimusid 11.–16. detsembrini Hiinas Hangzhous.
Malcom

Malcom võib viidata järgnevale:
Inimesed.
&lt;hr&gt;
Ottoshoop

Ottoshoop on linn Lõuna-Aafrika Vabariigi Loodeprovintsis Ngaka Modiri Molema ringkonnas.
1875. aastal leiti piirkonnas kulda. Linn asutati 1876. aastal.
Lõuna-Aafrika Vabariigi 2011. aasta rahvaloenduse andmetel oli Ottoshoopi elanikest mustanahalisi aafriklasi 93,15%, valgeid 4,80%, värvilisi 1,37%, India või Aasia päritolu inimesi 0,64% ja teisi 0,05%. Tsvana keelt pidas emakeeleks 85,96% inimesi, afrikaani keelt 6,14%, inglise keelt 2,43% ja suulu keelt 2,37%.
Ruumpaisumismoodul

Ruumpaisumismoodul või mahtelastsusmoodul (formula_1või formula_2) on elastsusmoodul, mis iseloomustab mingi keskmistatud normaalpinge (mõjub keha kõikidele pindadele) muutuse korral avalduva ruumdeformatsiooni (suhtelise mahumuutuse) suurust.
Definitsioon.
Ruumpaisumismoodulit formula_3 võib formaalselt defineerida valemiga
 formula_4
kus formula_5 on rõhk, formula_6 is ruumala ja formula_7 tähistab rõhu tuletist ruumala suhtes. 
Arvestades ühikulist massi,
 formula_8
kus "ρ" on tihedus ja d"P"/d"ρ" tähistab rõhu tuletist tiheduse suhtes (ehk rõhu muutumise kiirust ruumala muutumisel). Ruumpaisumismooduli pöördväärtus on tuntud kui aine kokkusurutavus.
Valitud väärtusi.
Materjal mille mahtelastsusmoodul on 35 GPa kaotab ühe protsendi oma ruumalast, kui talle mõjub väline rõhk suurusega 0.35 GPa.
Kamieskroon

Kamieskroon on asula Lõuna-Aafrika Vabariigis Põhja-Kapimaa provintsis Namakwa ringkonnas Kamiesbergi vallas.
Kamieskroon on rajatud 1924. aastal.
Lõuna-Aafrika Vabariigi 2011. aasta rahvaloenduse andmetel oli Kamieskrooni elanikest värvilisi 76,15%, valgeid 12,99%, mustanahalisi aafriklasi 10,75% ja India või Aasia päritolu inimesi 0,11%. Afrikaani keelt pidas emakeeleks 96,79% inimesi, tsvana keelt 1,54% ja inglise keelt 0,77%.
Riemvasmaak

Riemvasmaak on asula Lõuna-Aafrika Vabariigis Põhja-Kapimaa provintsis ZF Mgcawu ringkonnas Kai ǃGaribi vallas. Riemvasmaak asub Molopo jõe ääres.
Lõuna-Aafrika Vabariigi 2011. aasta rahvaloenduse andmetel oli Riemvasmaaki elanikest värvilisi 43,66%, mustanahalisi aafriklasi 23,63%, valgeid 0,29%, India või Aasia päritolu inimesi 0,14% ja teisi 32,28%. Afrikaani keelt pidas emakeeleks 95,39% inimesi, inglise keelt 1,44% ja koosa keelt 1,01%.
Dithakong

Dithakong on asula Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Joe Morolongi vallas.
Lõuna-Aafrika Vabariigi 2011. aasta rahvaloenduse andmetel oli Dithakongi elanikest mustanahalisi aafriklasi 99,35%, India või Aasia päritolu inimesi 0,30% ja teisi 0,30%. Tsvana keelt pidas emakeeleks 96,22% inimesi, inglise keelt 0,83%, viipekeelt 0,71% ja suulu keelt 0,65%.
Barbarossa

Barbarossa (itaalia keeles 'punahabe') nime on kandnud:
Johannes Sarapuu

Johannes Sarapuu (2. august 1931 – 13. august 2008) oli eesti agronoom.
1951. aastal lõpetas ta Valga 1. Keskkooli ja 1956. aastal Eesti Põllumajanduse Akadeemia agronoomina.
Ta oli Paide rajooni 9. Mai kolhoosi agronoom, hiljem peaagronoom.
Aastatel 1963–1967 oli ta Eesti NSV Ülemnõukogu VI koosseisu saadik.
Lokao

Lokao (nimetus pärineb hiina keelest, hääldatuna umbes [lü-kao] või [lü-tšiao]), ka hiina indigo ehk Hiina roheline on rohelise tooniga looduslik värvaine, mida saadakse mõnede Hiinas kasvavate türnpuu ("Rhamnus" sp.) liikide koorest, lehtedest ja marjadest, täpsemalt nende mahlast.
Rahvusvahelises värvainete indeksis kannab "lokao" tähist NG1 (Natural Green 1). Ingliskeelses kirjanduses on sage sünonüüm "Chinese Green" ('hiina roheline').
Sõnavara.
Eestikeelses kirjanduses leiduvad nimetused "hiina roheline" või "hiina roheline indigo". Ingliskeelses kirjanduses võib sõna "lokao" tähistada nii värvainet kui ka türnpuuliiki "Rhamnus globosa".
Värvaine saamine.
"Lokao" värvaine allikatena on nimetatud hiina türnpuud ("Rhamnus utilis") ja samas regioonis kasvavaid teisi türnpuuliike, nagu värvi-türnpuu ("Rhamnus saxatilis subsp tinctoria"), dauuria türnpuu ("Rhamnus davurica") ja "Rhamnus globosa". Värvainet toodeti puude koorest ja lehtedest, mida töödeldi kuuma veega ning jäeti lahus pikaks ajaks seisma, värvaine setitati kasutades potast või lubjapiima ning filtreeriti bambuskorvide, paberi ja puuvilla abil.
Türnpuumarjadest toodeti ka halvasti lahustuvat rohelist vesivärvi: taimeosad jahvatati ning segati maarjaga, nii saadud segu kuivatati ning pressiti sinakasrohelisteks tükkideks.
Värviv komponent sisaldab happelist ühendit lokaoonhapet C42H48O27 ja suhkrut lokaoosi.
Värvaine kasutamine.
Värvainet on kasutatud puuvilla ja siidi värvimiseks. Toon on vähese valguskindlusega, kergesti pleekiv. Nõrgalt aluselises lahuses värvides kinnitub roheline värvitoon puuvillakiule ilma peitsaineta. "Lokao"'ga on võimalik eelpeitsitud kiudu värvida nagu küüpvärvainega, siis saadakse sinine toon. Samuti on ta Hiina rohelise pigmendi nime all kasutust leidnud akvarellides (annab sügava sinakasrohelise tooni), trükivärvides ja lakkides.
Esimesed teated Hiina rohelisest jõudsid Euroopasse 18. sajandi lõpul. 19. sajandi keskpaigas, kui Hongkong läks Suurbritanniale, sai "lokao" Euroopas laiemalt tuntuks ja sai lühiajaliselt peadpööritava populaarsuse osaliseks. Värvainega värvitud tekstiilid paistsid ühtmoodi säravalt rohelised nii loomulikus kui ka kunstvalguses. Edu jäi lühikeseks, sest vähese valguskindluse tõttu ei suutnud "lokao" võistelda peatselt ilmunud aniliinvärvidega.
Boliivia jalgpalliliiga

Boliivia jalgpalliliiga (ametlikult División de Fútbol Profesional või Liga de Fútbol Profesional Boliviano) on Boliivia kõrgeim jalgpalliliiga.
Praegune täisprofessionaalne Boliivia jalgpalliliiga loodi 1977. aastal. Jalgpalli oli Boliivias mängitud juba alates 20. sajandi algusest, eriti La Pazis ja Oruros. 1914. aastal sai La Pazis alguse amatöörliiga, mis 1950. aastatel sai poolprofessioonlaseks. Boliivia jalgpalliliit hakkas üleriigilisi meistrivõistlusi Copa Simón Bolívari korraldama alates 1958. aastast.
Liiga formaat on aja jooksul muutnud. Esimesel hooajal mängis liigas kuusteist klubi, mis olid jagatud kahte gruppi. 1980. aastate keskel vähendati liigas osalevate klubide arvu neljateistkümnele. Majanduslike probleemide tõttu olid osad klubid sunnitud liigast välja astuma ning 1991. aastaks oli klubide arv vähenenud kaheteistkümneni. Kui kuni 2002. aastani selgus ühe aasta sees ainult üks meister, siis alates 2003. ja 2004. aasta hooajast on enamasti välja selgitatud nii kevad- kui ka sügishooaja meister ("Apertura" ja "Clausura"). 2006. aastal olid 12 klubi jagatud kahte gruppi ning põhihooaja kuus parimat klubi selgitasid lõpuks omavahel meistri. Hilisematel aastatel on liiga formaat muutunud juba peaaegu iga aasta. 2018. aasta kevadhooajal olid neliteist klubi jagatud kahte gruppi ning põhihooaja kaheksa parimat selgitasid meistri väljalangemismängudes. Kevad- ja sügishooaja jooksul kõige vähem punkte teeninud klubi langeb esiliigasse. Teine kõige vähem punkte teeninud klubi läheb üleminekumängudele.
Ajalooliselt oli liigas domineerinud La Pazi, Cochabamba ja Santa Cruzi klubid. Alates 1950. aastast on Boliivia meistriks tulnud 16 klubi. Pärast praeguse liiga loomist on neist meistriks tulnud kümme. Läbi aegade edukaim klubi on Club Bolívar, mis on tulnud Boliivia meistriks 29 korral. 15 korral on võitnud The Strongest ja 14 korral Jorge Wilstermann.
Boliivia kõrgliiga läbi aegade suurim väravakütt on Víctor Hugo Antelo, kes lõi aastatel 1983–2000 kuue eri klubi särgis kokku 350 väravat.
Klubid.
2019. aastal mängivad liigas järgmised klubid:
Meistrid.
Torneo Nacional :
Copa Simon Bolivar :
Liga de Futbol Profesional :
Adendorf

Adendorf on vald Saksamaal Alam-Saksi liidumaal Lüneburgi kreisis. Valla pindala on 16,08 km². 31. detsembril 2017 elas seal 10 783 inimest.
Alfred Kadastik

Alfred Kadastik (9. veebruar 1921 Pajusi – 1. aprill 2005 Paide) oli eesti majandijuht ja rahvasaadik.
1960. aastatel oli ta Paide rajooni kolhoosi "Õiguse Võit" esimees.
Aastatel 1963–1967 oli ta Eesti NSV Ülemnõukogu VI koosseisu saadik ja Eesti NSV Ülemnõukogu Presiidiumi liige.
Ta on maetud Paide Sillaotsa kalmistule.
Eesti jalgpallikoondislaste lahkumismängude loend

Siin on loetletud Eesti jalgpallikoondislaste lahkumismänge. Lahkumismäng, Eestis peetav sõpruskohtumine, on Eesti Jalgpalli Liidu algatatud austusavaldus kõigile vähemalt sada korda Eesti meeste koondises Eestit esindanud mängijatele. Esimene lahkumismäng toimus 20. aprillil 2005 Lilleküla staadionil Marko Kristali auks. Lahkumismänge on peetud ka naiste koondise mängijatele.
2020. aasta 26. märtsil pidi toimuma Aleksandr Dmitrijevi lahkumismäng Uus-Kaledoonia vastu, kuid koroonapandeemia tõttu seda mängu ei toimunud.
2022. aasta 19. augustil toimus kolme koondislase lahkumismäng ("suur legendide mäng"), mitteamtlik sõpruskohtumine, kus vastamisi läksid Eesti ja Soome endised tippmängijad.
Üle 100 mängu mänginud mängijad, kellele ei ole veel lahkumismängu korraldatud: